b'\n_START_ARTICLE_\nComandant d\'Ala\n_START_PARAGRAPH_\nComandant d\'Ala (angl\xc3\xa8s: Wing Commander) (abreviat: Wg Cdr a la RAF, WGCDR a la RNZAF i a la RAAF, W/C a l\'antiga RCAF) i a les forces a\xc3\xa8ries d\'altres pa\xc3\xafsos de la Commonwealth. Se situa per damunt de Cap d\'Esquadr\xc3\xb3 i immediatament per sota de Capit\xc3\xa0 de Grup. El nom del rang \xc3\xa9s tota la frase; i no es pot traduir mai com a Comandant (Commander)_NEWLINE_T\xc3\xa9 el codi de l\'OTAN OF-04, i \xc3\xa9s equivalent a Comandant a la Marina Reial o a Tinent Coronel a l\'Ex\xc3\xa8rcit brit\xc3\xa0nic o als Marines Reials._NEWLINE_El rang equivalent al Cos Auxiliar Femen\xc3\xad de l\'Aire (WAAF), al Cos Femen\xc3\xad de l\'Aire (WRAF) i al Servei d\'Infermeria de la Reial For\xc3\xa7a A\xc3\xa8ria Princesa Maria (PMRAFNS) era Oficial d\'Ala (Wing Officer)\n_START_SECTION_\nOrigen\n_START_PARAGRAPH_\nL\'1 d\'abril de 1918, la recent creada RAF adopt\xc3\xa0 els seus t\xc3\xadtols de l\'Ex\xc3\xa8rcit Brit\xc3\xa0nic, amb els Comandants (anomenats Comandants d\'Ala) del Reial Servei Naval de l\'Aire i els Tinents Coronels del Reial Cos Volador esdevingueren Tinents Coronels a la RAF. En resposta al fet que la RAF fes servir els seus propis t\xc3\xadtols de rang, se sugger\xc3\xad que la RAF podria fer servir els rangs de la Marina Reial, amb el mot "Aire" al davant del t\xc3\xadtol naval. Per exemple, el rang que acabaria sent Comandant d\'Ala hagu\xc3\xa9s estat Comandant de l\'Aire. Donat que l\'Almirallat protest\xc3\xa0 per aquesta simple modificaci\xc3\xb3 dels seus t\xc3\xadtols de rang, s\'acord\xc3\xa0 que la RAF faria servir alguns dels t\xc3\xadtols navals, amb algunes difer\xc3\xa8ncies. Tamb\xc3\xa9 se sugger\xc3\xad que els Tinents Coronels de la RAF podrien anomenar-se Reeves o L\xc3\xadders d\'Ala. No obstant aix\xc3\xb2, s\'escoll\xc3\xad el rang de Comandant d\'Ala, car l\'ala era normalment comandada per un Tinent Coronel de la RAF i el terme Comandant d\'Ala havia estat fet servir al Reial Servei Naval de l\'Aire. El rang de Comandant d\'Ala s\'ha fet servir de manera continuada des de l\'1 d\'agost de 1919\n_START_SECTION_\n\xc3\x9as\n_START_PARAGRAPH_\nAls inicis de la RAF, un Comandant d\'Ala comandava una ala, normalment un grup de 3 \xc3\xb3 4 esquadrons. Actualment, un Comandant d\'Ala nom\xc3\xa9s comanda un \xc3\xbanic esquadr\xc3\xb3 de l\'aire o un ala que sigui una simple sosts-divisi\xc3\xb3 administratica d\'una estaci\xc3\xb3 de la RAF.\n_START_SECTION_\nIns\xc3\xadgnia i bandera de comandament\n_START_PARAGRAPH_\nLa ins\xc3\xadgnia de rang es basa en les 3 franges d\'or dels Comandants de la Marina Reial, i consisteix en 3 franges primes en blau clar sobre 3 franges en negre. Es llueix a les dues bocam\xc3\xa0nigues o a les espatlleres._NEWLINE_La bandera de comandament \xc3\xa9s un dels dos pendons triangulars usats a la RAF. Dues primes franges vermelles els diferencien._NEWLINE_Entre 1914-1945, els Comandants d\'Ala dels Comandament de Caces tamb\xc3\xa9 podien fer servir les seves pr\xc3\xb2pies inicials com a lletres d\'identificaci\xc3\xb3 als seus avions; per exemple, el Comandant d\'Ala Roland Beamont codificava el seu Hawker Tempest, JN751com "R-B".'